ETIOPISKE JØDERS DRØM OM JERUSALEM BLEV OPFYLDT UNDER BORGERKRIGEN
ETIOPIEN 1979
Endnu engang er mit land ødelagt.
Døden spreder sig.
Den nye regering er gået i krig mod oprørerne.
Floderne er igen røde af blod.
Tusinder er døde. Millioner er vansiret,
vanæret og fordrevet.
Skynd jer.
Kom så.
Kun det allervigtigste.
Ikke noget tungt.
Mama, jeg ledte nede ved floden og ved vejen...
På marken?
INSPIRERET AF VIRKELIGE HÆNDELSER
Kabede!
Kabede. Vi må skynde os.
Lastbilerne er lige kørt over floden.
Vi må af sted! Kom nu!
-Jeg kan ikke tage af sted uden ham. -Kom nu.
Tespha!
Et oldgammelt folk led blandt alle de andre.
Etiopiens jøder.
Vi er ligesom alle etiopiere i fare.
Men kun vi får hjælp.
Hjælp af mænd, jeg har kontaktet.
Hvor er han?
Rolig nu.
Han kommer.
Mænd fra Israel.
Mænd, som ikke ser ud som os,
men som har samme historie som os.
Samme drøm.
Samme håb.
Hvorfor tog det så lang tid?
Et af børnene er derude.
Kom nu!
Pas på.
Kom nu!
Ryk jer lidt!
Længere ind!
Pas på. Vi kører!
Ari.
Ari!
Nej!
Kør!
Du er sindssyg.
Vi efterlader ingen.
Vi er på vej nordpå.
I håb om at opfylde profetien
om at nå til landet, som blev lovet vores forfædre.
Det Hellige Land.
Vi har ventet i 2.700 år.
Vi vil nå til Jerusalem.
Guds by.
En dag.
Nej, det må du ikke.
Tag hende!
Vent!
Stop.
GEDAREF-FLYGTNINGELEJREN I SUDAN
Er vi i Jerusalem nu?
Ikke endnu.
Kom. Det bliver snart lyst.
Jeg hørte vagterne snakke.
De tror, vi er smuglere. Vi må ud herfra.
Hr. Guy Thomas.
Og du er?
Grunden til, at I kom ud.
-Walton Bowen, amerikaner. -Det siger du ikke.
Kulturattaché på ambassaden i Khartoum.
Du må have travlt med det blomstrende kulturliv i Sudan.
Næppe så blomstrende som jeres antropologistudier.
D.C. ringede og sagde, at I var havnet i lidt af en suppedas.
Er det vores ting i din bil?
Ja, det er. Pakket lidt i al hast,
men vi skal nå et fly om mindre end fem timer til London.
Hvor skal I hen bagefter?
Jeg bliver vist kaldt hjem. Klarer du dig?
Ja. Jeg henter flere familier.
Vi finder en bedre måde.
Du tog vel min tandbørste? Den er ny.
BEN GURION-LUFTHAVNEN I ISRAEL
-Hjem? -Kontoret.
Skal du med?
Nej.
-Nej, jeg tager hjem. -Hvad?
Tilbage til klinikken.
Hvad fanden snakker du om?
Det er slut.
Hvorfor?
Jeg elsker dig sgu.
Du er en heldig fyr.
Men når heldet løber ud...
...må man have en plan, og det har du aldrig.
Så jeg er ude.
-Du er ude? -Ja, jeg er.
Sammy.
Farvel, min ven.
Sammy!
Mine damer og herrer. I eftermiddag
bliver historiske dokumenter, inklusive Fredstraktaten
mellem Den Arabiske Republik Egypten og staten Israel, underskrevet.
Først vil præsident Sadat...
-Er han her? -Du må ikke gå ind!
Premierministeren underskriver den vigtigste fredsaftale i vores levetid
og kan ikke nyde det, fordi en fjern stamme af vores folk
bliver slagtet på et kontinent, ingen gider høre om.
Så lad mig passe mit arbejde og ikke kalde mig hjem.
Er dit arbejde at blive anholdt?
Eller er det blot endnu en sidegevinst ved,
at du er hæmningsløs og ude af kontrol?
Sudan.
Gudfader, Ari.
Et fjendtligt land i en evig tilstand af...
...lortethed. Hvad tænkte du på?
Jeg tænkte, at flygtninge gemt i en flygtningelejr var en genial idé.
Og hvordan vil du få dem ud derfra?
Jeg tænker stadig.
Det her job aflønnes med migræne.
Du ligner lort.
Tak.
Jeg lugter også af lort. Jeg var væk i seks uger.
Hvordan har Sarah det?
Hun er gået fra mig.
Dit liv er noget rod.
Så er det her måske held i uheld.
Hvad? Tager du mig af opgaven?
Exfil udtænker en alternativ plan for etiopierne.
Så drøfter vi det videre forløb med chefen.
Ethan, det må du ikke. De er nogle idioter.
De spilder måneder på uholdbare planer.
Den tid har vi ikke. Send mig tilbage.
Tag hjem og få et bad. Vær lidt sammen med familien.
-Fandeme nej. -Nej?
Det er afgjort, Ari. Du skal ingen steder.
Hej, det er Sarah.
Maya er ude hos mine forældre.
Jeg kan ikke mere.
Jeg lagde nogle papirer, du skal underskrive.
Ethan, jeg har en idé.
Klokken er fire om natten.
En rigtig god idé.
Sover du altid i silkekåbe?
Ikke overdrive. Han gennemskuer straks alt dit pis.
Helt enkelt. Kun fakta, ingen antagelser.
Ethan.
-Godt at se dig. -Ari.
-Værsgo. -Tak.
-Havde vi ikke fyret ham? -To gange.
De fleste kommer fra Gondar og Tigray, men der kan vores fly ikke lande.
Hvorfor ikke?
Derg har hentet russerne og cubanerne. Det begrænser mobiliteten.
Vi kan ikke lande uden at blive opdaget.
Vi kan kun få så mange ud via havet.
Etiopien er en indlandsstat.
Men det er Sudan ikke.
Hvor lang tid tager det fra Sudan til Sinai med båd?
-Tre dage... -Lige et øjeblik.
Selv hvis det kunne virke,
skal du bruge agenter i landet.
Agenter med international baggrund.
Hvordan kan vores agenter blive der så længe?
Det er det allerbedste.
Red Sea Dykkerresort.
Et hotel bygget af italienerne først i 70'erne.
50 km nord for Port Sudan. Italienerne forlod det for fem år siden.
Nu vil Sudans regering leje det til turister.
Bed forsvarsministeren komme herind.
Lad mig lige forstå det ret.
I vil have, at Mossad, den israelske efterretningstjeneste,
køber et forladt hotel af den sudanesiske regering.
Leaser, men ja.
Forladt fordi?
Fordi området er lovløst. Det kontrolleres af Hadandawa.
-Af hvem? -En beduinstamme.
Det betyder "Løve-klanen".
-De spiser deres fjender. -Nej.
Det er...
Nej, det er...
Nu er det menneskesmugling. Piger til Jedda og den slags.
Det her...
...bliver bare bedre og bedre.
Så din idé, lige for at opsummere...
...er at sende en gruppe jøder til et muslimsk land,
hvor de kan blive spist af beduiner,
for at drive et falsk hotel,
så de kan redde nogle sorte jøder,
som måske, måske ikke, overlever 1.000 km til fods gennem ørkenen
og bliver smuglet ud på havet af israelske soldater til et israelsk skib.
-Forklædt som forsyningsskib, ja. -Det er helt til grin.
Er Natcor stadig i drift?
Ja.
Hvad er det?
Et firma i Schweiz, vi bruger til store transaktioner.
Hvor store?
For eksempel at lease et hotel.
Og hun hed Sheba.
Hun var den smukkeste dronning i verden.
Hun rejste hele vejen fra Afrika for at besøge Salomon i Jerusalem.
De forelskede sig og fik et barn.
Det er derfor, flere tusind år senere,
at noget af vores familie er i Afrika.
Og derfor at jeg må hjælpe dem.
Maya.
Hører du efter?
Hov, hvor er jeg?
MIN FAMILIE
På arbejde.
-Lang flyvetur. -Lad lige være. Jeg arbejder.
Du skal lande flyet. Ellers havde jeg brækket den.
Det er da løgn.
-Hvad laver du her? -Et glas tomatjuice, tak.
-Hvilken plads? -33F.
PLO-revisor.
Jeg scannede hans mappe.
Flot.
Hvordan har eksmanden det? Og børnene?
Eksmanden er et stabilt røvhul. Børnene har det perfekt.
Og du vil gerne rejse fra dem?
Hvis jeg får en god grund.
Hvis vi ikke gør noget, gør ingen det.
Hvor er Jake?
I dekompressionstanken.
Hvad bringer den store Ari Levinson helt til Belize?
Jeg har en unik mission til dig.
Men du skal først tage noget tøj på.
Kom her.
Jeg skal bruge din ekspertise. En, som kan dykke.
Hvad ved du om situationen i Etiopien?
Endnu et folkemord, men folk er ligeglade, fordi det er Afrika.
Din premierminister er ikke ligeglad.
HOVEDBANEGÅRDEN I AMSTERDAM
Hej, Max.
Du har ødelagt min frokost.
Hr. Levinson?
Hvad kan jeg gøre for dig?
For helvede da.
Hvad fanden? Hvad laver du her?
-Hvad fanden laver han her? -Så...
Tag det roligt. Jeg skal tale med dig. Fem minutter.
Vil du lige...
Flot klinik du har.
-Redder du mange liv? -Nej. Men jeg tager heller ingen.
Jeg kan få dem ud, Sammy.
Jeg har en plan, og den er god.
Ja, det...
Det siger du altid, indtil alt går galt.
Hør nu bare. Kan du ikke lide det, går jeg igen.
Ari...
-Hvad? Vil du ikke høre planen? -Stop.
Vil du ikke? Vil du hellere blive her?
Hvorfor? Du er den bedste militærlæge, jeg kender.
Ari. Det var før.
Da jeg havde to brugbare hænder.
Med begge hænder på ryggen er du stadig den bedste.
Jeg har brug for dig.
Jeg kan ikke uden dig.
Nej.
Okay.
Okay, så lytter jeg.
Men kun af nysgerrighed. Jeg siger alligevel nej.
TRE UGER SENERE - NATCOR I ZÜRICH
-Navn? -Angela Bluchel.
Adresse?
Du må ikke tøve. Så dør du.
Adresse?
Luca Morano.
Jeg bad ikke om adressen. Fortæl ingenting.
Forældres navne?
Skole?
Sammy, navn? Hvor er du fra?
Jeg hedder Liam Anderson.
-Fra Australien. -Første kæreste?
Mary.
-Fortæl om hende. -Mary Rose.
Tog min mødom og knuste mit hjerte.
Vi mødtes på Queensland Universitet i Brisbane.
-Jeg var 19. Hun døde i en bilulykke. -Det er godt.
Flot, Sammy. Din tur.
Det er et åndssvagt navn til en fra Malta. Hvorfor Malta?
Max, lær et andet sprog, så må du være derfra.
Nu er du fra Malta. Ingen ved, hvad de taler.
-Hvad taler de i Malta? -Maltesisk.
Se selv, ingen ved det. Navn?
Goddag, mit navn er Irving Wilmington, og jeg er fra Malta.
Er det morsomt?
Bare så I ved det,
der er ikke én her, som jeg ville have valgt til missionen.
I er alt for uforsigtige.
Jeg går imod alle mine instinkter.
Jeg bryder alle regler for risikostyring,
inklusive at sende en kvinde til et muslimsk land.
Så lad mig gøre det helt klart.
Missionen har ingen backup.
Ingen plan til at få jer ud.
I går ind uden skydevåben eller nogen andre våben.
Hvis det går galt,
bliver I hængt i en kran i Khartoum.
KHARTOUM LUFTHAVN I SUDAN
-Der er et problem med passet. -Nej da.
Nej.
Du kigger ikke...
Du skal finde den rigtige side.
Nej, vi skal bare...
Forklar mig lige, hvad problemet er.
Kig på side tre i passet.
Hvorfor ikke?
Tak.
Hr. Thomas?
Walton Bowen.
-Du er tilbage. -Ja, jeg er.
For at studere gamle civilisationer?
Skal du have et lift?
Nej, det er fint. Godt at se dig.
Natcor.
-Hvad skal vi gøre? -Sæt dig ind i bilen.
-Vi kan ikke efterlade ham. -Sæt dig nu ind.
Der er han.
Hvad ville de?
Have penge.
Velkommen til Afrika.
DEN AMERIKANSKE AMBASSADE I KHARTOUM
Undersøg alt om et firma ved navn Natcor.
N-A-T-C-O-R.
TURISME-MINISTERIET
Det er smukt.
Præsident Nimeiry bliver glad.
Han forstår fordelene ved en blomstrende turisme for folk i Sudan.
Helt enig.
Prisen er 500.000 dollar om året.
Vi havde da aftalt 250.000.
Da vi talte sammen i telefonen...
...aftalte vi 250.000.
Prisen har altid været 500.000.
Hvad er dog det?
Det ville jeg ikke gøre.
Præsident Nimeiry har mange fjender.
Og nu...
...har han lidt færre.
Nå...
350.000 er vores bedste tilbud.
Vi kan godt skrive 250.
Så kan De bruge resten på at gøre noget godt for Sudan.
De taler måske ikke arabisk, hr. Thomas.
Men De taler det lokale sprog.
Ja.
-Men det dækker ikke de ansattes løn. -Nej nej.
Ansatte?
Nu hvor aftalen er indgået, som vi gør i Østen...
...skal det fejres, som I gør i Vesten.
Skål for Red Sea Dykkerresort.
Det ser ikke ud som i brochuren.
-Det trænger til en kærlig hånd. -Fedt.
Ja?
Sikke et hul.
Det er paradis.
Hej, smukke.
Den fisk er helt frisk.
Drenge!
Avisen er fra den her uge.
Hallo, fisken er frisk!
Hov!
Venner!
Ari.
Goddag.
Mit navn er Guy Thomas.
Jeg er hotellets nye ejer.
Max, fjern lige den der.
Kom nu.
Undskyld.
Abu Hamid.
Goddag.
Hvad fanden sker der?
Det er vist de ansatte.
Der kommer flere og flere familier.
Mange dør undervejs.
Vi prøver at give dem mad, så de ikke sulter.
Nu...
...kommer Mukhabarat næsten hver nat.
Deres nye leder, hærfører Abdel Ahmed,
er en meget farlig mand.
I har haft travlt.
Ja.
Her er 140.
Der er 60 mere på den anden side.
Hvorfor råber hun?
Hun siger...
-...hun forlod sit hjem. -Jeg...
Jeg forlod mit smukke hjem.
Fordi I lovede
at tage mig med til Jerusalem.
Min far døde undervejs.
Min mand er forsvundet.
Min søn er syg.
Jeg har boet her i lejren i en måned.
Vi har ingenting at spise.
Hvad har du gjort mod os?
Du lovede at tage os med til Jerusalem.
Men vi endte i helvede.
Jeg ved ikke, hvad du skal gøre for at få os ud herfra...
...men gør det.
Og skynd dig.
Fredag er hellig for muslimer, så der er mindre militær.
Vi gør det den mørkeste fredag i måneden.
Hvornår er det?
-Om to uger. -Så bliver det om to uger.
Kabede skaffer to diskrete lastbiler, vi kan parkere ude foran.
Vi bør lave en generalprøve.
-Så vi kender terrænet. -Flåden skal være her til tiden.
-Og hvis ikke? -De har ikke noget valg.
En generalprøve.
Max, du og Rachel tager med Kabede.
-Så ingen generalprøve? -De dør, Sammy.
De er syge, og de er sultne.
Vi skal ikke sidde her og æde Aziz' lækre mad
og tage solbad, mens de lider. Vi må gøre noget.
2O KM UD FOR SUDANS KYST
Yacht Et, skift.
-Hallo? -Yacht Et, skift.
Hallo?
Yacht Et fra basen, skift.
I går klart igennem.
Godt at høre fra jer.
-De er på. -Godt.
Vi kører om 12 minutter.
Fint.
Hvad har du sagt?
At vi undersøger dykkesteder og kommer i morgen.
Godt.
Venter I gæster?
Op på taget, nu. Med harpunen.
Det var ikke nemt at finde.
I skal have noget bedre skiltning.
Det er for varmt med lukkede vinduer, men støvet er helt...
Jeg ved ikke, hvad De søger...
...men det er vist ikke her.
Er det ikke Red Sea Dykkerresort?
Jo.
Men vi er stadig under ombygning.
Vi åbner først om flere måneder.
Vi har lige kørt otte timer fra Khartoum på grund af den her.
Ja.
Kom bare ud.
-Send dem hjem. -Det kan vi ikke.
Jo, vi kan sende dem hen til et rigtigt hotel.
Oberst Maddibo har sendt dem. Vi vil ikke have nogen klager.
Pis, vi er en time forsinket.
Hvad gør vi?
Indloger dem. Giv dem værelser.
-Indloger dem? -Ja.
Det er jo et falsk hotel.
-Så lad som om. -Javel.
Vi vidste jo, at det kunne ske.
-Gjorde vi? -Ikke mig.
Vores falske hotel er blevet ægte. Giv dem værelser, og skynd jer.
Pas, tak.
Jeg tager lige en fotokopi.
Så kommer jeg med nøglen.
Okay, så er jeg her.
-Hvad ved vi? -Ikke noget. De er på vej.
Selvfølgelig var det tyskere.
Det er altid tyskere.
Der er det.
Kabede er her ikke.
Vi kommer to timer for sent.
Måske kunne de ikke komme ud.
Han fik dem ud. De er her.
-Kabede. -Hvor var I?
-Jeg troede, I var blevet fanget. -Jeg forklarer senere.
Lad os få dem op i lastbilen.
Kom. Ja, kom så.
Uanset hvad der sker, og hvad I ser...
Uanset hvad I hører,
så vær stille.
Hej. Hej, kammerat.
Nu skal I hjem.
Sådan.
Yacht Et, taxien er på vej.
Hvad fanden er det?
En vejspærring. Vi må vende om.
-Hvad laver du? -Tænker.
Kan du ikke standse lastbilen først?
Har I set det?
Ja. Vi diskuterer lige.
-Første operation må ikke mislykkes. -Vi må heller ikke dø på den.
Nævnte jeg en generalprøve?
Jake, fuld fart frem.
Du er sgu sindssyg.
Yacht Et, hvad er planen?
Radiotavshed. Sluk lyset.
-Sagde han radiotavshed? -Sluk lyset?
Vi standser og snakker os ud af det.
Ja, de bemærker næppe de 174 etiopiere bagi.
Vi kører igennem.
Okay.
Det gør vi.
Hør lige efter.
Hold godt fast. Hold fast i noget.
Tag ved noget.
Hold fast!
Yacht Et, status, tak.
Hvad skal jeg sige?
Yacht Et til basen.
Godt så.
Yacht Et til basen.
Hvad fanden sker der?
Waverly, skift.
Yacht Et til basen.
Hold nu godt fast!
Pis!
Yacht Et, kan I høre os?
Yacht Et?
Yacht Et, kan I høre os?
Yacht Et til basen. Vi hører jer.
Yacht Et, hvad er status?
Hvorfor var der radiotavshed?
Batteriet svigtede.
Så ved vi det.
Modtaget.
Kom nu.
Hold fast!
Af sted.
Den, som redder ét liv, redder hele verden.
Vi har lige reddet 174.
Er du okay?
Hvad?
Ja, selvfølgelig.
Hør her.
Sammy.
-Generalprøven havde ikke ændret noget. -Det er fint.
Det er fint. Det lykkedes.
Det er skideskægt.
Måske en tilfældig vejspærring, men det bliver den næste ikke nu.
Måske.
Basen er på vej hjem.
Med hele lasten. Vi ses om et par dage.
Flot klaret.
Flot klaret, min ven. Flot, venner!
Du skulle have set dem.
De var helt stille.
Ved du godt, at min mor var med på Exodus?
Er hun ikke fra USA?
Min rigtige mor.
Da de tog min far, rejste hun med de andre overlevende.
Kun med det tøj, hun havde på...
...og en fireårig dreng.
Vi sejlede i ugevis.
Da vi nåede frem, lukkede briterne os ikke ind.
En ung britisk officer fik ondt af hende.
Han skjulte mig.
Hun gav mig væk.
Nej, hun reddede dig.
Officeren mødte en amerikansk frivillig.
Vi flyttede til New York, da jeg var syv.
Nye forældre. Et nyt liv.
Jeg flyttede til Israel, den dag jeg fyldte 18.
Vi er alle sammen bare flygtninge.
Det hele gik så stærkt.
Du affyrede da et helt magasin, ikke?
Jo, jeg er sikker på, jeg ramte dem.
Hadandawa bortfører vores døtre, så de kan blive sexslaver i Jedda.
Hvis I ikke standser dem, bør I slet ikke findes.
Jeg tror ikke, det var Hadandawa.
Det så ud, som om føreren af bilen...
...var hvid.
Er det tændstikker?
Det er sådan, man bliver jævnt brun.
Det er det dummeste, jeg har hørt.
Hvad sker der?
Der stod i brochuren, at der var daglig tai chi-undervisning.
Irving.
Liam vasker tøj,
og Angela køber ind efter at have masseret en behåret nazist.
Og nu står jeg for en dykkertur om præcis 12 minutter.
Ifølge den skide brochure.
Vil du med?
Hvad så?
Vend dig om.
Goddag.
Kan jeg hjælpe jer?
Vi havde en episode i går, og vi ville se, om alle var i god behold.
Hvilken episode?
Smuglere.
De kørte igennem vores vejspærring.
De havde nær dræbt to soldater.
Jeg hører, der smugles langs kysten. Kom nogen til skade?
De ligner lort, men de holder evigt.
Mine soldater skød på bilerne.
Så bilerne fra i går har skudhuller.
Der er ingen grund til, at jeres biler har skudhuller, hr...
Thomas. Guy Thomas.
Og nej, ingen grund.
Er du sikker på, du ramte lastbilen?
Mindst seks gange. Helt sikkert.
Måske mere.
Helt sikkert.
Tilbage i bilen.
Jeg håber, I snart besøger os igen.
Jeg havde nær skidt i våddragten.
Hvis soldaten havde indrømmet, at han ikke ramte, var vi spærret inde nu.
Kom her.
Hvad ser I?
Intetanende civile tab.
Verdens bedste skalkeskjul.
Tænk, hvis tyskerne ikke havde været her.
Det mener du ikke.
Ægte turister? Rigtige mennesker?
Pointen er, at turisterne er på hotellet...
Det var en fejl.
Så han vil rette op på sin fiasko med en anden fiasko.
Jeg var imod det her, men jeg holder med ham.
Turisterne gør det hele nemmere, fordi ingen vil stille spørgsmål
ved en flok hvide, der driver et forladt hotel i Sudan,
-hvis det ikke er forladt. -Jeg skulle aldrig have godkendt det.
Ægte turister, Ethan?
Skal jeg sige til premierministeren,
at bureauet driver et rigtigt hotel?
"I øvrigt er vores højtuddannede snigmordere
nu i hotelbranchen i forbandede Sudan!"
Aldrig i livet.
Aldrig, Ethan.
TILFREDSE GÆSTER
Kom så.
Godt.
Bevæg skuldrene.
Og drej.
GEDAREF-FLYGTNINGELEJREN
Der er forsvundet folk fra lejren.
Jeg vil vide, hvor de er, og hvem der tog dem.
Der er forsvundet folk fra lejren.
Jeg vil vide, hvor de er, og hvem der tog dem.
Undskyld...
Jeg ved, hvem det er, I leder efter.
Han hedder Kabede.
Kvinder må ikke længere gå alene
uden at være i følge med et familiemedlem.
Kvinder skal gå med hijab hele tiden.
Alkohol...
Ikke alkohol.
-...må ikke længere sælges offentligt. -Pis!
Der er sket noget nede sydpå. Kom og se.
Nå, der er du.
Jeg talte netop om dig med vores nye gæst.
Hr. Thomas, godt at se dig igen.
-Sikke en overraskelse. -Ja, sikkert.
Du er ikke nem at finde. Det er næsten to år siden.
Du var antropolog dengang.
Ja, men det gav ikke nok.
Altså...
...høgene kræver strengere sharia-lov.
Nimeiry er mere og mere paranoid.
Hele landet er en krudttønde.
Er det rigtigt? Det mærker man ikke her.
-Ikke? -Nej.
De har sendt fragtfly over efter os,
hvis det skulle blive værre.
Og flygtningekrisen...
Det hjælper ikke, at der forsvinder hele områder med flygtninge.
Ud i det blå.
FN tilbyder Sudan et beløb for hver flygtning, de huser,
så når folk forsvinder, er det...
...en dårlig forretning.
Tja,
vores eneste krise er, om vi fanger frisk hummer.
Det var for sjov.
Jeg kommer lige fra Gedaref, hvor Mukhabarat har henrettet 30 mere.
Det er ret alvorligt.
Jeg ville gerne snakke, men jeg er på arbejde.
Nyd din...
Kabede Bimro, ikke sandt?
Hvabehar?
Det er bare et sjovt navn.
Kabede.
Ja.
Hvad laver CIA her?
-Hvad vil han? -Det ved jeg ikke. Advare os.
Han kender Kabede.
-Vi må væk. -Det er fandeme åndssvagt.
Sig til Kabede, at vi henter om to uger, når vi kender truslen.
-Vi har 200... -Ikke hvis vi dummer os.
For fanden, så stol dog på mig!
Hvis vi gør det, skal vi af sted nu.
Hvad så?
Du skal gøre noget for mig.
Du skal tage med lastbilen.
Det er din tur. Du skal hjem.
Ari, flere hundrede krydser grænsen hver uge.
-Og tusinder er i Etiopien. -Mukhabarat har dit navn.
De er efter dig.
-Det handler ikke om mig. -De ved, at du smugler mennesker ud.
Du kan ikke hjælpe, hvis du dør.
Du har gjort nok.
Nok?
Nok er, når vi alle er i Jerusalem.
Os alle.
Kom.
Godt. Kom du ind?
-Ari? Kom her. -Ja.
Det er til dig. Fra din kone.
Vi får gæster.
-Hvad? - Vi får gæster.
Skynd jer!
Hvilke gæster? Pis!
Kan du være mere præcis?
Militærjeeps kommer nordfra. Jeg kan se tre-fire jeeps.
Pis. Skynd jer ud til Waverly!
Vi er under voldsom beskydning!
Hvad er dit navn, soldat?
-Dit navn? -David.
David? Bliv hos mig. Du klarer den.
-Hent min taske i bilen. -Vi har ikke tid.
-Han skal ud på Waverly. -Tag hans ben!
Slip ikke såret!
Hold presset! Hvis du slipper, dør han!
Af sted!
Alle passagerer væk.
Marinesoldat ramt. Jeg gentager, marinesoldat ramt.
Gør et lægehold parat.
Jøsses!
Mindst et dusin mål identificeret.
-Anmodning om angreb. -Nej, angrib ikke!
Så er det slut. Jeg klarer det.
-Hvad laver du? -Følg mig.
Skyd ikke!
Jeg er Guy Thomas fra Red Sea Dykkerresort.
Vi har turister på nattedyk. Hvad laver I?
Hvor er jeres leder?
De bliver anholdt. Gentager, teamlederen anholdt.
Anmodning om angreb. Tiden løber snart ud.
Kom nu, angrib!
I må ikke angribe. Jeg gentager, intet angreb.
Få lasten ud til basen, og kom væk derfra.
Det er mig. Slap af.
Taxien er nået ud til basen. Lasten sikkert om bord.
Modtaget.
Noget nyt om teamlederen?
Vi har overvåget radiosendinger i Khartoum.
Intet nyt.
Vi kommer ud herfra.
Det skal nok gå.
Hov, undskyld? Undskyld.
Jeg skal tale med din leder.
Hallo!
Fede røvhul.
Du er røvhullet, Ari.
Hvad?
Jeg sagde jo, du skulle aflyse i aften. Det var for farligt.
-Det afgør du ikke. -Nej, det er kun dig, der afgør det.
Vil du sige noget?
Hvorfor tog du mig med?
Du lader, som om vi er bedste venner, men du lytter aldrig til mig.
Og jeg er ikke den bedste militærlæge længere.
-Var det medlidenhed? -Ja. Er du så glad?
Klap så i.
-Vi må bevare roen. -De finder ud af, hvem vi er.
De tager ud på hotellet og slår alle ihjel.
Max, Jake... Rachel.
Ingen navne. Du ved ikke, om de lytter.
Synes du, det er romantisk?
Det er ikke romantisk. Det er praktisk.
Der er regler.
Du kan ikke bare finde på ting og håbe på det bedste.
Det ved jeg godt.
Vores arbejde er farligt. Folk kommer til skade.
Det ved jeg.
Er det, hvad det handler om?
Din hånd? Tanger?
Jeg var kirurg, før jeg mødte dig.
Og så kommer du og spøger med, at jeg ikke redder liv.
Hvilken spøg? Hvornår har jeg spøgt med det?
Det handler ikke om min hånd. Det handler om dig!
Om dig og mig.
De torturerer os, og vi dør herinde,
fordi dit ego ikke vil tage imod hjælp fra nogen.
Og uanset hvad du gør, trasker jeg efter som en skide hund!
Jeg er så dum.
Jeg er så...
Så, stop! Du får os slået ihjel.
Jeg skal tale med oberst Madibbo.
Ingen aftale, men han kender mig.
Ikke på listen.
Kan ikke møde.
Okay...
Hvis du åbner bommen, kører jeg bare igennem.
Jeg kører bare igennem.
Angela Bluchel.
Bestyrer for Red Sea Dykkerresort.
Mudira Natcor.
Ja, selvfølgelig.
Det må De undskylde.
Vil De have en Mr. Pibb?
Det er cola med kirsebærsmag.
Hvem har gjort det?
Nej nej, det var...
Det var ikke dem.
Det har vi selv gjort.
Mod hinanden.
Hvad mener du?
Vi kan ikke enes.
Skøre hawajas.
I må gerne gå.
Gå bare.
-Du er fin i tøjet. -Vi må tale sammen. Indenfor.
Ethan.
Soldaten, som blev skudt?
Han havde mistet for meget blod.
Hvordan skete det?
De troede, vi var smuglere.
Det hele er en stor fejl.
Det er ikke...
Det er ikke vigtigt mere.
Lukker du os?
Det kan du ikke, Ethan. Missionen er en succes.
Tusinder er ude, og tusinder mere er på vej.
Præcis derfor må vi stoppe nu.
Mens det er en succes.
Du tænker politisk. Intet har ændret sig.
-Sudan ved slet ikke... -Du kunne være død.
Vi var så tæt på at komme i regulær krig
mellem vores flåde og Sudans militær. Du blev anholdt.
Igen. Du er registreret.
Min opgave er ikke afsluttet.
Åbn øjnene.
Se, hvad der sker i Khartoum.
De anholder og henretter systemkritikere.
De tæver utildækkede kvinder på gaden.
De udviser udlændinge.
-Klassisk revolution. I må ud. -Hold nu op, Ethan.
Jeg vil have jer hjem!
Jeg vil ikke have flere lig på samvittigheden.
Få det organiseret.
Og kom så væk fra det her gudsforladte sted.
Det er blod.
Vi må væk.
Nej, det er mig! Retta.
Hvor er Kabede?
For fanden da. Sammy.
Blev du dolket?
Må jeg se?
Han har vist punkteret lungen.
Sæt dig op. Det letter presset.
-Hvordan kom du ud? -Jeg bestak vagten.
Vi gav alt, hvad vi havde.
Ari.
Der kom en gruppe mere. Flere hundrede.
De gemmer sig ved floden.
Han skal på hospitalet. Hjælp mig.
Nej, vi må finde et andet sted til dem.
Operationen er slut. De har lukket den ned.
Vi tager hjem til Israel. Beklager, jeg kan intet gøre.
Hvis I vil hjem, så rejs.
Men jeg tager ikke med. Og I skal ikke stå i vejen for mig.
Missionen er ikke slut for os. Det lover jeg.
Missionen?
Det er ikke en mission for mig.
Det er mit liv. Min familie.
Rejs bare.
Jeg kan ikke tvinge jer. Det er op til jer.
I kender risikoen.
Jeg er med.
Øjeblik.
Hvad du end vælger, bakker jeg dig op.
Fuck dig.
Du har ret.
Jeg er et røvhul.
Jeg lod mit ego stå i vejen.
Jeg får en idé og forfølger den. Jeg lytter ikke.
Jeg satser.
Nogle gange virker det, andre gange kommer folk til skade.
Det er jeg ked af.
Hvis du vil hjem, bakker jeg dig op.
Jeres chef er vist tilbage.
Perfekt.
Jeg beder ham komme ind til os.
Jeg går med ud og tager imod ham.
Som du vil.
Oberst?
Hvad skyldes æren?
Jeg forkælede mine mænd med Abu Aziz' berømte mad.
-Fint, lad os gå derind. -Stop.
Soldat.
-Ja? -Stands lastbilen. Tjek bagi.
Jeg vil bare se, hvad du har bag på lastbilen.
Hvorfor det?
Det vil gøre mig glad.
Den er tom.
Der er ikke nogen.
Nå... lad os spise.
Ja.
-Kan jeg hjælpe dem? -De gør bare deres arbejde.
Hvad smager godt?
Vi har frisk havaborre og krabbe.
Se på mig.
Lad, som om vi taler om maden.
Har du set flygtninge, ikke gæster, her på hotellet?
Tager de hvide af sted om natten?
Nu og da. Ikke hver nat.
Og hvornår kommer de tilbage?
Næste morgen.
Jeg kommer tilbage.
Hvis jeg opdager, at du hjælper de hvide og laver noget ulovligt...
...hænger jeg dig og din familie.
Nathifa.
Hjælp Aziz med maden.
Det er nok.
Stop. Det er klaret.
I skal væk nu.
I skal væk.
Jeg bliver her.
Det...
...smagte dejligt.
Måske kan Abu Aziz komme og lave mad for mig.
-Hvor er du fra? -Lad være med det.
Muhammad Qol.
Ved I, hvorfor jeg griner ad Hadandawa-kvinder?
Fordi de er helt vilde i sengen.
Fordi de ikke kan mærke noget dernede.
Deres fædre skærer dem, når de er helt små.
Så man må være meget hård, før de mærker noget.
Lad så være!
Ellers hvad?
Hvad?
Hvad vil du gøre med den kniv, hr. Thomas?
Forhåbentlig spise min mad.
Jeg er ikke sulten mere.
De kommer snart tilbage. Med flere mænd.
Især når de opdager, at de mangler en.
Hvad mener du? Hvad har du gjort?
Okay, giv mig en dag.
De skal være helt usynlige. Ingen ansatte herinde.
Max og Sammy, hent resten af gruppen.
Vi ringer til Ethan.
Jeg ventede ikke at se dig igen allerede.
Værsgo.
Trænger du til noget?
Nej?
Nå, vil du nu fortælle, hvem du egentlig er?
Du ved, hvem jeg er.
Jeg har ikke tid til julelege.
Nej.
Men jeg vil gerne høre det.
Fra dig.
Rent hypotetisk?
Jeg er den israelske regering.
Shalom, for fanden.
Lad os antage, at jeg ved noget om de forsvundne flygtninge.
Okay.
Og...
...at jeg rent teoretisk
skal bruge din hjælp til at få 400 af dem ud af landet straks.
Hvordan skulle jeg det?
Du talte om fly. Her i Khartoum. Fragtfly.
Selv hvis jeg kunne hjælpe dig...
...Ari...
...har jeg ikke den slags magt.
Jeg kan højst tale med mine chefer.
Vent! Jeg ved ikke, hvad de vil sige.
Måske beder de dig smide mig ud af landet,
men det, du gør nu, bliver dit eftermæle.
Når du ser tilbage, vil du enten føle stor stolthed
eller stor skam.
Det er Walton.
Vi har et problem. De kan umuligt være i lastbilerne.
Pis.
For helvede.
Seriøst? En sudanesisk turistbus?
Få dem om bord. Jeg henter lige noget.
Kom så.
Få alle med!
Alle!
Cirka otte kilometer mere!
-Hvor er vi så? -Carthago.
En gammel britisk flyveplads.
Hvis den stadig er der.
Og hvis den ikke er der?
Pis!
Altså ikke for noget,
men der står et træ midt på startbanen.
Hvornår kommer de?
Det ved jeg ikke. Hvorfor?
Vi får gæster. Ni kilometer herfra.
Skal de op i bilerne igen?
Nej, vi har stadig tid.
Kom nu, Walton. Dit røvhul.
Hvad gør vi?
Pis, kom.
Vi bør få alle op i bussen og skride.
-Okay, alle om bord... -Nej, vent. Hør.
Hør.
Kom så!
Bliv sammen!
-Vi er klar. -Tak.
Kom så!
Lad os få dem ind. Kom så.
Helt ned bagved.
Op foran. Videre.
Her.
Helt ned bagved.
Vent! Stop. Få dem ud igen.
Hvorfor det?
Flyet kan bære 228 passagerer. Hvor mange er de?
-400. Vi kan sidde i gangen. -Nej.
Vi tager 228. Resten må gøre noget andet. Sådan er reglerne.
Hvis vi bliver her, dør vi.
Så bestemmer du, hvem der skal blive her. Jeg kan ikke.
Du vælger, hvem der skal dø.
De er tre kilometer væk.
Skynd dig.
Det er ikke, fordi jeg ikke vil, men der er ikke plads.
Så laver vi plads.
Flyt jer!
Kom så. Skynd jer!
Kom nu.
Helt op foran.
-Kom nu, skynd jer! -Kom så!
Det fly må ikke lette! Uanset hvad!
Hurtigere!
70 knob.
-Vi klarer det ikke. -Jo, vi klarer det!
Nu kan vi trække vejret.
Vi efterlader ingen.
Du er sindssyg, ved du godt det?
MIN FAMILIE
BEN GURION-LUFTHAVNEN I ISRAEL
De herrer.
Der er i tusindvis mere, Ari.
Det ved jeg.
Vi tager tilbage.
Det lover jeg.
Han holdt sit løfte. Vi tog tilbage. Igen og igen.
Vi efterlod ingen.
Red Sea Dykkerresort var ikke et rigtigt hotel.
Men det rummede en større sandhed.
Måske den største.
Når man ser sin bror eller søster lide,
må man ikke tie.
Man må ikke forholde sig i ro.
Kom dem til undsætning.
Hjælp dem.
TITUSINDVIS AF ETIOPISKE FLYGTNINGE BLEV SMUGLET UD
MED HJÆLP FRA ISRAELS FLÅDE OG FLYVEVÅBEN.
DER ER AKTUELT OVER 65 MILLIONER FORDREVNE FLYGTNINGE I VERDEN.
Tekster af: Lisa Kristensen Villeneuve